Mária román királynőnek állítanának szobrot Nagyváradon | Történelemportál
2011. június 28. 18:16
Rovatok: Tallózó	Akták: nagyvárad, románia, trianon	Nagyvárad önkormányzata pénzdíjas pályázatot hirdetett egy Mária román királynőt ábrázoló bronzszobor tervének elkészítésére. A helyi magyarság körében nem aratott osztatlan sikert a trianoni diktátum kialakításában döntő szerepet játszó asszony emlékművének ötlete.
Marie Alexandra Victoria (1875–1938) edinburgh-i, brit és szász–coburg–gothai hercegnő, házassága révén Románia királynéja, Ferdinand Viktor Albert Meinrad von Hohenzollern-Sigmaringen (I. Ferdinánd) király felesége. Angliában született, Alfréd brit királyi és edinburgh-i herceg és Marija Alekszandrovna orosz nagyhercegnő legidősebb leányaként. Az első világháborút követő Párizs környéki béketárgyalások alatt sajátos diplomáciai mesterkedéseivel járult tevőlegesen hozzá a történelmi Magyarország szétszakításához. A trianoni határok végleges kialakításában döntő szerepet játszott a királyné 1919. tavaszi látogatása Párizsban, amelyről Alexandru Vaida-Voevod román politikus így írt: „az ő közbelépése hihetetlenül sokat lendített a dolgainkon. Nem azt állítom, hogy ő érte el az eredményeket, de tudatosan ő teremtette meg azt a légkört, amelyben sikerrel jártunk.” A követjárásról május végén jelent meg Koszta István csíkszeredai hadtörténész kötete. A sajtó a „Regina soldat” nevet adta a királynénak, utalva ezzel politikai szerepvállalására; s ahogyan a Times bukaresti tudósítója fogalmazott: „Önöknél a királynő kormányoz”. Közbenjárásának köszönhetően Románia megszerezte Erdélyt, Besszarábiát, illetve Bukovina és a Bánság egyes részeit. Az Erdélyi Magyar Ifjak (EMI) nagyváradi szervezete elutasítja a városi önkormányzat tervét. „Az 1875 és 1938 között élt Mária királyné a román irredentizmus és nacionalizmus szimbolikus alakja, ugyanakkor hírhedt szereplője Magyarország első világháború utáni szétforgácsolásának” – áll a szervezet tegnapi közleményében. Tetszett a cikk, megosztom a Facebookon!
fuzfalevel
A szomszédunkban élt egy idősasszony még a hetvenes években, aki arról beszélt, hogy az első világháború idején Mária királyné parancsára bebörtönözték a többi Romániában élő magyar anyával eggyütt. Ő túlélte a borzalmakat, de egyik gyermeke meghalt a börtönben.
2012-02-18 03:49
Arra lennék borzasztóan kíváncsi, hogy például egy hetvenes években a Havasalföldről Nagyváradra telepített román személy hogyan gondolkodik erről. Ha tud, szívesen elbeszélgetnék vele angolul vagy németül, hogy mivel tudja megindokolni például Nagyvárad Romániához csatolását.
Jeszko-nak nagyon igaza van. A románoknak az a jellemzőjük, hogy úgy félnek a történelemtől, mint Ördög a szenteltvíztől...
Mi tagadás: annak az asszonynak semmi köze nincs Nagyváradhoz, vagy általában Erdélyhez. Ha az egységes országban gondolkozunk, semmi keresnivalója egy magyarellenes szobrának Magyarország közepén.